ddrg/super_eurlex huggingface dataset:
C.

der henviser til, at der i princippet skal afholdes præsidentvalg næste år, men at der er endnu ikke fastsat en dato; der henviser til, at Madagaskars præsident har erklæret sig som tilhænger af en forfatningsmæssig reform, som giver ham mulighed for at blive ved magten under valget, og har vist sig villig til at fordreje foreslåede ændringer af valgloven, som er fremsat af den uafhængige nationale valgkommission, eksperter, civilsamfundet og oppositionen; der henviser til, at disse erklæringer er blevet anfægtet af hans politiske modstandere og den del af civilsamfundet, der er bekymret over, at dette kan være et forsøg på at forsinke valget og forblive ved magten ud over hans forfatningsmæssige mandat; der henviser til, at dette risikerer at øge spændingerne i en allerede skrøbelig politisk situation;
13.

mener, at EU bør støtte indvandrings- og integrationspolitikker i medlemsstaterne ved at respektere medlemsstaters rettigheder og beføjelser samt nærhedsprincippet med henblik på at afbøde de negative demografiske tendenser; fremhæver den væsentlige rolle, som familiefremmende og familiestøttende politikker spiller; mener, at lokale og regionale organer bør have lov til at gennemføre vellykkede lokale integrationspolitikker; mener, at de lokale og regionale myndigheder bør være aktive deltagere i de foranstaltninger, der træffes for at imødegå de demografiske udfordringer; opfordrer til, at der i den årlige vækstundersøgelse og de landespecifikke henstillinger tages højde for regionale forskelle og ubalancer mellem regioner inden for medlemsstaterne; mener, at et sådant samarbejde i grænseregioner skal afspejle både ønskerne om og anvendelsesområdet for grænseoverskridende initiativer; anbefaler, at der udvikles uddannelsesprogrammer inden for dette område med henblik på at skabe en bedre forståelse for og øge bevidstheden om denne problematik; mener, at håndteringen af demografiske problemer skal integreres på en helhedsorienteret måde i Europa, og at løsningen af et problem i en del af kontinentet ikke bør have negative virkninger for andre områder i Europa; opfordrer til, at der oprettes et netværk på europæisk plan for udveksling af god praksis og erfaringer, så lokale og regionale myndigheder samt civilsamfundets aktører kan informere hinanden om håndteringen af problemer, der er opstået som følge af demografiske forandringer;
35.

minder om, at whistleblowere spiller en afgørende rolle i afsløringen af fejl og forsømmelser, og støtter foranstaltninger, der effektivt tilskynder til whistleblowing og forbedrer beskyttelsen af whistleblowere mod repressalier, og opfordrer Ombudsmanden til yderligere at vurdere gennemførelsen af de nye interne regler for whistleblowing i EU-institutionerne; opfordrer til, at der følges op på Ombudsmandens henvendelser fra 2015 i forbindelse med EU-institutionernes interne regler for whistleblowing; glæder sig over Ombudsmandens egne regler på dette område og opfordrer andre EU-institutioner til at bruge dem som en rettesnor; gentager sin opfordring til at indføre en horisontal EU-lovgivning om beskyttelse af whistleblowere, som fastsætter passende kanaler og procedurer for rapportering af alle former for fejl og forsømmelser, og til, at der indføres passende garantier og juridiske beskyttelsesforanstaltninger på alle niveauer for de berørte personer;
64.

opfordrer medlemsstaterne til at gøre overvågnings- og rapporteringssystemerne mere effektive med henblik på at gøre målene for ungdomsgarantien mere kvantificérbare og lette udviklingen af mere evidensbaserede aktiveringsforanstaltninger rettet mod unge, og navnlig for at forbedre kapaciteten til at følge op på deltagerne, der træder ud af ungdomsgarantien, for at begrænse antallet af ukendte udtrædelser i videst muligt omfang og at have data om alle deltagernes aktuelle situation; opfordrer Kommissionen til at revidere sine retningslinjer for dataindsamling og opfordrer medlemsstaterne til at revidere deres basislinjer og mål for at mindske risikoen for at overvurdere resultaterne;
M.

der henviser til, at Parlamentet den 13. april 2016, inden der den 29. juni 2016 blev givet en 18 måneders forlængelse for glyphosat, vedtog en beslutning, som opfordrede Kommissionen til at forny godkendelsen af glyphosat for en periode på syv år, men som også understregede, at Kommissionen ikke burde godkende nogen ikke-professionel anvendelse, nogen anvendelse i eller nær offentlige parker, offentlige legepladser eller offentlige haver eller nogen landbrugsmæssig anvendelse, hvor integrerede skadedyrsbekæmpelsessystemer er tilstrækkelige for den nødvendige ukrudtsbekæmpelse; der henviser til, at samme beslutning også opfordrede Kommissionen til at udvikle uddannelses- og brugertilladelser til fagfolk, til at give bedre oplysninger om anvendelsen af glyphosat og til at fastsætte strenge begrænsninger for anvendelsen af produkter, der indeholder aktivstoffet glyphosat, inden høsten for at forhindre ukorrekt anvendelse af dette stof og for at begrænse de potentielle risici, der er forbundet med den;
J.

der henviser til, at Den Interparlamentariske Unions udvalg om parlamentsmedlemmers menneskerettigheder har udpeget Maldiverne som et af de værste lande i verden med hensyn til angreb på oppositionspolitikere, der rutinemæssigt trues, arresteres og fængsles; der henviser til, at ytringsfriheden, mediefriheden, forsamlingsfriheden og den demokratiske pluralisme i stigende grad trues, og at hundredvis af regeringsfjendtlige demonstranter er blevet anholdt og stillet over for anklager; der henviser til, at der er stadig flere tegn på, at strafferetlige anklager mod politiske modstandere af præsident Yameen kan have været politisk motiverede;
38.

er foruroliget over de risici, som whistleblowere udsættes for på deres arbejdssted, og især over de direkte eller indirekte risici for repressalier fra deres arbejdsgiver og fra personer, der arbejder for eller handler på vegne af sidstnævnte; understreger, at disse repressalier hyppigst giver sig udslag i udelukkelse, i en forsinkelse eller bremsning af karriereforløbet eller ligefrem en afskedigelse, samt i tilfælde af psykisk chikane; understreger, at disse repressalier lægger en dæmper på whistlebloweres aktiviteter; mener, at det er nødvendigt at indføre beskyttelsesforanstaltninger mod repressalier; er af den opfattelse, at repressalier bør føre til straffeforanstaltninger og effektive sanktioner; understreger, at når en person er anerkendt som en whistleblower, bør der træffes foranstaltninger for at beskytte ham eller hende, for at sætte en stopper for eventuelle gengældelsesforanstaltninger mod ham eller hende, samt til at yde whistlebloweren fuld erstatning for den erstatning for de tab og skader, der er lidt; er af den opfattelse, at disse bestemmelser bør indgå i Kommissionens forslag til et horisontalt direktiv om beskyttelse af whistleblowere;
17.

mener, at samarbejdet med de øvrige udvalg i Parlamentet har afgørende betydning; henviser i denne forbindelse til, at Udvalget for Andragender har vedtaget retningslinjer, som fastslår princippet om, at der skal etableres et netværk for behandling af andragender med de øvrige udvalg; glæder sig over, at retningslinjerne for et sådant netværk er blevet vedtaget; gør opmærksom på det spørgeskema, der er blevet udsendt til samtlige udvalg for bedre at forstå deres procedurer for behandling af de andragender, som de får forelagt til udtalelse eller til orientering; ser med tilfredshed på, at det første netværksmøde på personaleplan fandt sted i 2016 og på medlemsplan to gange i 2017; noterer sig med tilfredshed de fremskridt, der er gjort i samarbejdet mellem Udvalget for Andragender og andre udvalg, og den tematiske opdeling af politikområderne i hvert berørt udvalg, der vil muliggøre en bedre opfølgning af andragender sendt til andre udvalg; opfordrer til styrkelse af PETI-netværket med det formål at strømline andragender i det igangværende lovgivningsarbejde; anbefaler, at Europa-Parlamentets medlemmers personale får tilbudt specifikke retningslinjer om retten til at indgive andragender, således at de bedre kan hjælpe de vælgere, der er interesseret i at benytte sig af denne ret;
47.

glæder sig over, at der i den udvidede partnerskabs- og samarbejdsaftale er medtaget et kapitel om samarbejde i forbindelse med klimaforandringer; opfordrer EU til fortsat at samarbejde med regeringen i Kasakhstan og hjælpe den med at indkredse og udvikle innovative og bæredygtige politikker for miljø og økologi; minder om, at Kasakhstan er stærkt påvirket af konsekvenserne af to af de mest ødelæggende menneskeskabte miljøkatastrofer i verden, nemlig udtørringen af Aralsøen og det sovjetiske nukleare forsøgsområde Semey/Semipalatinsk; opfordrer Kommissionen til at optrappe bistanden til de kasakhiske myndigheder, både på teknisk og finansielt plan, for i betydelig grad at forbedre vandforvaltningen og beskyttelsen af vandressourcer for så vidt angår området ved Aralsøen inden for rammerne af handlingsprogrammet fra den internationale fond til redning af Aralsøen og for at udvikle en effektiv handlingsplan for oprensning af det tidligere nukleare polygonområde; glæder sig over Kasakhstans deltagelse i det frivillige partnerskabsprogram »Green Bridge«; mener, at det vil tilvejebringe et stabilt og langsigtet grundlag for grønne investeringer og overførsel af nye teknologier og innovationer samt fremme af et kulstoffrit samfund;
76.

kræver en mere effektiv udveksling, behandling og brug af oplysninger på globalt plan og opfordrer indtrængende til, at bestemmelserne i den fælles indberetningsstandard (CRS) implementeres effektivt og konsekvent, og at man i den forbindelse opgiver »name and shame«-politikken under peer review-systemet til fordel for en sanktionsordning; gør opmærksom på behovet for gensidighed i informationsudvekslingen mellem Organisationen of Økonomisk Samarbejde og Udvikling (OECD) og de deltagende dignatarstater; opfordrer medlemsstaterne til at støtte de deltagende udviklingslande i implementeringen af disse standarder; understreger, at det ikke er nok, at landene giver tilsagn om at benytte CRS, idet de også skal forpligte sig til at implementere systemet og sikre en høj kvalitet af de leverede data; påpeger, at den nuværende CRS har svagheder, og glæder sig over, at OECD arbejder på at forbedre standarden med henblik på at gøre den mere effektiv; opfordrer Kommissionen til at bidrage til at få lukket de smuthuller, der er identificeret;
82.

glæder sig over indførelsen af den nye WLTP; understreger dog, at der — på baggrund af forskning, som viser, at den nye WLTP-laboratorietestcyklus stadig vil afvige ca. 20 % fra de faktiske emissioner og fortsat vil kunne optimeres og manipuleres — bør udvikles en målrettet efterfølgende metode for måling af CO 2 -emissioner ved faktisk kørsel som supplement til WLTP; bemærker, at denne metode kunne baseres på måleanordninger, der allerede er monteret i køretøjet, eksempelvis målere af brændstofforbrug; bemærker endvidere, at der til dette formål og med henblik på at indhente pålidelige data bør udvikles en standardfremgangsmåde for indsamling, opbevaring, anvendelse og kommunikation af værdierne for brændstofforbruget, som udnytter de sensorer, der allerede er monteret i biler, bedst muligt, og som samtidig fuldt ud overholder reglerne om respekt for privatlivets fred; opfordrer Kommissionen til at overveje yderligere løsninger for at begrænse CO 2 -emissioner fra transportsektoren og især at være mere opmærksom på, at let konstruerede køretøjer kan bidrage til direkte at mindske CO 2 -emissioner fra køretøjer;
36.

opfordrer Kommissionen til yderligere at integrere digitale teknologier og tjenester i EU's udviklingspolitik, som det blandt andet er beskrevet i Digital4Development-dagsordenen; opfordrer Kommissionen til at anvende frihandelsaftaler til at forbedre digitale rettigheder; anerkender, at kun 53,6 % af alle husstande i verden har adgang til internettet; beklager, at der stadig er en betydelig digital kløft; opfordrer Kommissionen til at øge investeringerne i digital infrastruktur i det globale Syd for at slå bro over denne digitale kløft, herunder ved at fremme offentlig-private partnerskaber, idet den fortsat respekterer principperne for udviklingseffektivitet; noterer sig i denne forbindelse bidraget fra FN's ITU-D i oprettelse, udvikling og forbedring af telekommunikation og IKT-udstyr og net; opfordrer indtrængende Kommissionen til at få investeringer i bredbåndsinfrastruktur i udviklingslandene til fuldt ud at bidrage til og være betinget af respekt for et frit, åbent og sikkert internet og til at udvikle passende løsninger til at fremme mobil internetadgang; understreger, at sådanne investeringer navnlig er vigtige for lokale mikrovirksomheder og små og mellemstore virksomheder, især i udviklingslande, for at gøre dem i stand til at interagere digitalt med multinationale selskaber og få adgang til globale værdikæder; minder om, at fremme af grænseoverskridende e-handel kan have en direkte indvirkning ved at forbedre udkomme, fremme højere levestandard og forøge økonomisk udvikling; minder om det bidrag, som sådanne tiltag kunne yde til ligestilling, eftersom et stort antal af disse virksomheder ejes og drives af kvinder; gentager, at digital handel også kan være en ressource for de offentlige myndigheder og dermed bidrage til udviklingen af e-forvaltningen;
23.

mener, at reformen af akten om valg til Europa-Parlamentet kunne være en lejlighed for Unionen til at blive mere demokratisk; understreger, at tusindvis af europæere deler dette synspunkt; minder om behovet for at fremme deltagelsen i valg til Europa-Parlamentet ved at øge synligheden af de politiske partier på europæisk plan, og om, at styrkelsen af den europæiske karakter af valg til Europa-Parlamentet er en fælles opgave for EU og dets medlemsstater; opfordrer Rådet til at lade ligestillingssikrede og kønsafbalancerede valglister indgå i revisionen af den ovennævnte retsakt; anmoder Kommissionen om at reagere på klager vedrørende udøvelse af retten til at stemme ved valg til Europa-Parlamentet og kommunalvalg, om at udarbejde en konkret handlingsplan for indførelse af elektronisk afstemning i forbindelse med valg til Europa-Parlamentet, som starter på så tidlig en dato som muligt, og om at gøre systemet mere bredt tilgængeligt for alle unionsborgere; opfordrer indtrængende medlemsstaterne til at gøre alt, hvad de kan for at tilskynde personer, der ikke har statsborgerskab i nogen stat, og som bor permanent i EU's medlemsstater, til at antage statsborgerskab i værtsmedlemsstaten, således at de fuldt ud kan nyde godt af de rettigheder, som unionsborgerskabet giver; mener, at borgere, som flytter til og bosætter sig i en anden medlemsstat, skal have mulighed for at udøve deres stemmeret ved de nationale valg i deres oprindelsesland; anbefaler, at de medlemsstater, der fratager stemmeretten fra deres egne statsborgere, der vælger at bo i en anden medlemsstat i længere tid, lemper betingelserne for disse statsborgere og fortsat giver dem ret til at stemme ved nationale valg; opfordrer indtrængende Kommissionen til at træffe de nødvendige foranstaltninger til at sætte personer med handicap i stand til at udøve deres stemmeret uden nogen form for forskelsbehandling; støtter muligheden for at indføre et europæisk identitetskort som supplement til det nationale identifikationsdokumenter;
4.

opfordrer Myanmars myndigheder til at give adgang for uafhængige observatører, navnlig FN's undersøgelsesmission, som blev nedsat af FN's Menneskerettighedsråd i marts 2017, med henblik på at sikre uafhængige og upartiske undersøgelser af påstande om alvorlige menneskerettighedskrænkelser begået af alle parter; opfordrer indtrængende alle parter til at sikre, at der ikke er straffrihed for menneskerettighedskrænkelser; minder om, at enkeltpersoner — når der foreligger tilstrækkelige beviser for, at disse har begået menneskerettighedskrænkelser — sikres en retfærdig rettergang ved uafhængige civile domstole og uden anvendelse af dødsstraf; opfordrer indtrængende FN's Sikkerhedsråd til at fortsætte sin indsats, herunder til at overdrage sagen til Den Internationale Straffedomstol, såfremt Myanmar ikke er i stand til eller ikke er villig til selv at retsforfølge eller selv at henvende sig;
32.

opfordrer medlemsstaterne til at udveksle bedste praksis om undervisningsmateriale og uddannelsesprogrammer for alle de involverede aktører, som f.eks. lærere, forældre, undervisere og retshåndhævende myndigheder, til at øge kendskabet til grooming og andre risici for børns sikkerhed på internettet; tilskynder medlemsstaterne til opstille ambitiøse undervisningsprogrammer, der tager sigte på både forældre og unge, med henblik på at styrke deres handlekraft ved at gøre dem opmærksomme på internettets farer og tilskynde dem til at indberette hændelser, som de er vidne til eller offer for, navnlig via de hotlines, der specielt er oprettet for børn; finder det meget vigtigt at give forældre retningslinjer for, hvordan de kan vurdere de risici, som deres børn kan stå overfor, og på et tidligt tidspunkt kunne opdage tegn på potentielt seksuelt misbrug på nettet; opfordrer tjenesteyderne til at intensivere deres indsats for at gøre borgerne opmærksomme på farerne på internettet, især for børn, ved at udvikle interaktive værktøjer og informationsmateriale;
6.

opfordrer myndighederne i El Salvador til at indføre et moratorium mod håndhævelsen af den nuværende lovgivning og til at genoverveje tilbageholdelsen af kvinder, der anklages for ufrivillig abort, dødfødsel eller for abortrelaterede lovovertrædelser, med det formål at sikre deres løsladelse, for at sikre en retfærdig rettergang i abortrelaterede sager, for at tillade den anklagede kvinde at afvente rettergang uden for fængslet og for at sikre tavshedspligt for al sundhedspersonale samt fortrolighed for patienterne; fordømmer alle straffeforanstaltninger over for kvinder og piger, som ønsker at få en abort, samt over for sundhedspersonale og andre, der hjælper kvinder og piger med at få adgang til og gennemføre proceduren, og opfordrer til ophævelse af sådanne foranstaltninger;
64.

mener, at det strategiske partnerskab mellem EU og NATO i den nuværende sammenhæng er af grundlæggende betydning for at løse de sikkerhedsmæssige udfordringer, som EU og dets nabolande står overfor; mener, at den fælles erklæring fra EU og NATO og den efterfølgende gennemførelse af foranstaltninger har potentiale til at løfte samarbejdet og komplementariteten op på et højere niveau og til at markere en ny og væsentlig fase i det strategiske partnerskab; glæder sig over de 42 fælles forslag til styrkelse af både samarbejdet og koordineringen mellem de to organisationer, hvoraf hele 10 har til formål at øge modstandsdygtigheden over for hybridtrusler; noterer sig, at dette arbejde skal videreføres i fuld åbenhed og gennemsigtighed, med fuldstændig respekt for begge organisationers selvstændige beslutningstagning og procedurer, og skal være baseret på princippet om inklusion og gensidighed og ikke må gribe ind i sikkerheds- og forsvarspolitikkens specifikke karakter i de enkelte medlemsstater; glæder sig over det samarbejde, der finder sted med henblik på at bekæmpe cybertrusler, udvikle strategisk kommunikation og koordinere aktiviteter til søs og fælles øvelser, og påpeger det fremragende samarbejde og komplementariteten mellem EU's Operation Sophia og NATO's Operation Sea Guardian; glæder sig ligeledes over offentliggørelsen i juni 2017 af de to organisationers første fælles rapport og de fremskridt, der er gjort med hensyn til at gennemføre det fælles sæt forslag, og tilskynder til yderligere fremskridt; understreger, at EU er fuldt ud engageret i det transatlantiske fællesskab af fælles værdier og interesser;
47.

opfordrer Kommissionen til at lade de stigende sikkerhedsudfordringer afspejle sig fuldt ud i dens forslag til den kommende flerårige finansielle ramme; mener, at både størrelsen af og fleksibiliteten i FUSP-budgettet skal stå i forhold til EU-borgernes forventninger om, at EU spiller sin rolle som garant for sikkerhed; insisterer på, at der er behov for en global vision for EU's politik og instrumenter på sikkerhedsområdet, herunder et frugtbart samarbejde med den foreslåede europæiske forsvarsfond; opfordrer medlemsstaterne til at sigte efter målet om at anvende 2 % af BNP på forsvaret og til at bruge 20 % af deres forsvarsbudgetter på materiel, som EDA har betegnet som nødvendigt; påpeger desuden, at enhver ny politik skal understøttes af finansiering fra nye kilder; bemærker, at flere medlemsstater har svært ved at opretholde en meget bred vifte af fuldt operative forsvarskapaciteter, primært på grund af økonomiske begrænsninger; opfordrer derfor til mere samarbejde og samordning om, hvilke kapaciteter der bør opretholdes, så medlemsstaterne kan specialisere sig i bestemte kapaciteter og anvende deres ressourcer mere effektivt; mener, at interoperabilitet er af afgørende betydning, hvis medlemsstaternes styrker skal være mere kompatible og integrerede; minder om, at FUSP-bevillingerne udgjorde 3,6 % af forpligtelsesbevillingerne under udgiftsområde 4 i 2016 og 0,2 % af hele EU-budgettet; beklager, at størrelsen og underudnyttelsen af og de systematiske overførsler fra FUSP-kapitlet afslører en vedvarende mangel på ambitioner fra EU's side med hensyn til at agere som global aktør;
12.

glæder sig over, at EU rejste spørgsmålene om ytringsfrihed og foreningsfrihed og det stigende antal fængslinger, anholdelser og domfældelser under den 7. menneskerettighedsdialog mellem EU og Vietnam; opfordrer på det kraftigste Kommissionen til at overvåge fremskridtene under dialogen gennem indførelse af benchmarks og overvågningsmekanismer; opfordrer Kommissionen og næstformanden/den højtstående repræsentant til at rejse spørgsmålet om ytringsfrihed i deres regelmæssige dialog med Vietnam, herunder på det næste asiatisk-europæiske topmøde (ASEM) i Bruxelles i 2018;
19.

noterer sig indgåelsen af den uformelle tilbagetagelsesaftale »Joint Way Forward« mellem EU og Afghanistan; beklager manglen på parlamentarisk tilsyn og demokratisk kontrol med indgåelsen af denne aftale; opfordrer regeringerne i regionen til at afstå fra at sende afghanere hjem; påpeger, at dette er en direkte overtrædelse af den humanitære folkeret, og at det stigende antal flygtninge, som behandles på denne måde, kun styrker terrorgrupperne og skaber mere ustabilitet i regionen; understreger, at hjemsendelse til Afghanistan bringer de hjemsendtes liv i alvorlig fare, navnlig for enlige uden et netværk af familie eller venner i Afghanistan, som har ringe chancer for at overleve; understreger, at EU's bistand og samarbejde skal være skræddersyet til at opnå udvikling og vækst i tredjelande og til at mindske og med tiden udrydde fattigdom, men ikke til at give tredjelande incitament til at samarbejde om tilbagetagelse af irregulære migranter, med magt at afskrække folk fra at rejse, eller at forhindre migrationsstrømme til Europa (Parlamentets beslutning af 5. april 2017 om håndtering af flygtninge- og migrantstrømme: EU-Udenrigstjenestens rolle ( 3 )
G.

der henviser til, at Kem Sokha, formand for CNRP, den 3. september 2017 blev anholdt og anklaget for forræderi i henhold til den cambodjanske straffelovs artikel 443 trods sin parlamentariske immunitet; der henviser til, at Kem Sokha's anmodning om løsladelse mod kaution blev afvist den 26. september 2017, da han var ude af stand til at deltage i en høring, efter at fængselskontoret sagde, at de ikke kunne garantere for hans sikkerhed; der henviser til, at han ifølge menneskerettighedsorganisationer blev afhørt den 24. november 2017, selv om han ikke har haft tilstrækkelig adgang til juridisk bistand eller privat lægebehandling; der henviser til, at hans retlige status skal afklares; der henviser til, at anmodningen om løsladelse mod kaution nu er til behandling i Højesteret; der henviser til, at han kan se frem til at blive idømt op til 30 års fængsel, hvis han kendes skyldig; der henviser til, at retspræsidenten, Dith Munty, er medlem af regeringspartiets stående udvalg;